הצטרף לקבוצת הוואצאפ שלנו כדי לקבל מידע ועזרה עם כל חלקי הנסיעה שלך!
לחץ כדי להצטרף!
האוהל הקדוש שעל קברו של רבינו המהרש”א בעיר אוסטרהא שבאוקראינה שופץ ושוקם מחדש, לאחר שנתחלל בידי זדים.
כזכור, לפני כחדשיים נתחלל בצורה ברוטאלית האוהל הקדוש שעל ציונו של רבינו המהרש”א בעיר אוסטרהא, כאשר פורעים מקומיים פרצו את הדלתות, שברו וניתצו את הזכוכיות של הדלתות ואת החלונות, ואף שברו בברוטאליות רהיטים נוספים בתוך האוהל.
כמו כן הם גם שברו את מדפי הספרים, הסידורים והתהילים שבאוהל, והשליכו את כל הספרים, הסידורים והתהילים על הארץ תוך חילול הקודש בצורה מזעזעת ביותר.
האוהל על קברו של המהרש”א שופץ ושוקם מחדש בצורה נאה ביותר בשנת תשע”ג על ידי אגודת “אהלי צדיקים” בראשות הר”ר ישראל מאיר גבאי הי”ו, ובעקבות חילולו המחפיר של האוהל שניזוק בצורה קשה ביותר לפני כחדשיים, נרתמו פעילי האגודה לגייס הון עתק הנצרך לשיפוץ האוהל, ובתקופה האחרונה שיפצו את כל האוהל מהחל ועד כלה, כאשר לפני הדלת בה נכנסים לאוהל הוקם גם שער ברזל, כדי למנוע עד כמה שניתן מפורעים אנטישמיים לפרוץ אל האוהל ולהזיק לו.
כמו”כ הובאו למקום ספרים סידורים וספרי תהילים חדשים במקום אלו שנקרעו וניזוקו קשות בעת חילול האוהל, כך שמעתה ואילך יכולים כל הבאים למקום להמשיך ולהתפלל באוהל ליד צינו הק’ של רבינו המהרש”א זיע”א.
שדות המסומנים בכוכבית (*) חובה.